በጎጥም ሆነ በሃይማኖት መከፋፈሉ የሰው ሳይሆን የእንስሳ ባህርይ ነው ፡፡ ካልተቸገረ በስተቀር አህያ በቀንድ ከብቶች መሃል እየተጋፋ አይሄድም ፡፡ ሰው ግን እንስሳ ስላልሆነ ፣ አንዱ የሌላውን ዓላማና ፍላጎት ሳያደናቅፍና ሳያስተጓጉል በሥርዓት መጓዝ ስለሚሆንለት ፣ አንዱ ከሌላው ጋር ያለ ችግር አብሮ መጓዝ ይችላል ፡፡ ይህን በአገራችን ያልነበረ የመከፋፈል ብልሃት ለመጠቀም የሚሞክሩት ሰውን እንደ እንስሳ ለመቁጠር የሚዳዳቸው ብልጦች ብቻ ናቸው ፡፡ አሁን እየተጠቀሰ ያለው ግን እስልምናን በክርስትና ላይ ብቻ ሳይሆን ፣ ኢትዮጵያዊ እስልምናንም ሊውጠው የተዘጋጀ አዲስ የአክራሪነት እንቅስቃሴ ነው ፡፡ ስለዚህም ነው አሁን በየመስጂዱ ፣ በየከተማውና በየገጠሩ እኛን አይወክሉንም እያሉ የሚሰለፉባቸው ፤ እነዚህ የውጭ ቅጥረኞች ናቸው ፣ እስልምና ሰላምን ነው የሚሰብከው ፣ ወንድም ከወንድም ለማጋጨት የሚሯሯጡት በውጭ ኃይሎች የተገዙ ቅጥረኞች ናቸው በማለት የሚያወግዟቸው ፡፡ ስለሆነም ክርስቲያን ከክርስቲያን ብቻ ሳይሆን ከእስላም ወንድሞችም ጋር አብሮ በመሰለፍ በእናት አገር ላይ የተጋረጠውን ሴራ ማምከን ግድ ይለናልና ጠቅልሎ ለፖለቲካና ለሌላ የባሰ ምክንያት መስጠቱ ብዙ አያዘልቀንም ፡፡ ሌላው ችግር እስከሚፈታ አገር በዚህኛው ሊፈታ ይችላል ፡፡ አልሻባብ በሱማሌ ያካሄደውን ርዕዮት የመሰለ ሩቅ ሳይሆን ጅማ አካባቢ እንደተጀመረ ያዩ ግለሰቦች መስክረዋልና ሱሪ ከሚያስወልቅ ውርደት የባሰ ስለማይኖር በጥሞና ተከታተለው ፡፡